Semjuels Pīpss
Semjuels Pīpss (angļu: Samuel Pepys; dzimis 1633. gada 23. februārī, miris 1703. gada 26. maijā) bija angļu ierēdnis un politiķis. Darbojās galvenokārt ar Anglijas flotes lietām - bija Admiralitātes galvenais sekretārs Čārlza II un Džeimsa II laikā. Atstājis vērtīgu dienasgrāmatu par laiku no 1660. līdz 1669. gadam. Aprakstījis Lielo Londonas mēri, Otro angļu-nīderlandiešu karu un Lielo Londonas ugunsgrēku.